**
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Ηλεκτρον. δ/νση :** kos\_mayor\_press@kos.gr

 Κως, 23-11-2021

 **ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Άλλο ένα έργο πνοής**

**7 χιλιόμετρα πεζοδρόμια στην Κω**

**Ξεκινά η κατασκευή τους**

Υπογράφηκε σήμερα, Τρίτη 23 Νοεμβρίου, από το Δήμαρχο Θεοδόση Νικηταρά και τον εκπρόσωπο της εργολήπτριας εταιρείας «ΤΣΑΤΤΑΛΙΟΣ ΜΙΧ. – ΚΟΣΜΟΣ ΘΕΟΔ. Ο.Ε.» η σύμβαση εκτέλεσης σημαντικών έργων για την αναβάθμιση της ποιότητας ζωής κατοίκων και επισκεπτών στην πόλη της Κω.

Το έργο «**Αναπλάσεις και διαμορφώσεις πεζοδρομίων – κοινόχρηστων χώρων στην Δημοτική Ενότητα Κω**» προετοιμάστηκε από τις Τεχνικές Υπηρεσίες του Δήμου, με μελέτη του 2020, και έρχεται να καλύψει ανάγκες του αστικού ιστού της πόλης που είχαν μείνει στο περιθώριο.

Σε αυτό το πλαίσιο, θα κατασκευαστούν πάνω από 7 χιλιόμετρα πεζοδρόμια (περίπου 11.000 τ.μ.) σε διάφορες περιοχές εντός σχεδίου πόλεως Κω.

Πρόκειται για την πιο μεγάλη παρέμβαση στον αστικό ιστό, εδώ και πολλά χρόνια.

Ενισχύει τις υποδομές, αγκαλιάζει όλη την έκταση του σχεδίου πόλης και εντάσσεται στο σχεδιασμό της δημοτικής αρχής για τη διαμόρφωση σύγχρονης και φιλόξενης πόλης.

Εργασίες θα εκτελεστούν στις περιοχές Αγία Μαρίνα, Κακό Πρινάρι, Λαγκάδα και στο δυτικό τμήμα της πόλης σε παρακείμενες οδούς της Εθνικής Αντιστάσεως έως την οδό Πορφυρίου.

Παράλληλα, σε όλο το μήκος των πεζοδρομίων, θα τοποθετηθεί υποδομή για μελλοντικό ηλεκτροφωτισμό τους.

Η δαπάνη του έργου θα καλυφθεί από ίδιους πόρους του Δήμου, με προϋπολογιζόμενο κόστος 820.000€.

Αποτελεί καθημερινή προτεραιότητα και στόχο της δημοτικής αρχής η εμφάνιση και λειτουργία όλου του νησιού, για την τόνωση της τοπικής οικονομίας, τη βελτίωση της ζωής των κατοίκων και των επισκεπτών του τόπου μας.

Γραφείο Τύπου